
          ДО
          ОБЩИНСКИ СЪВЕТ
          ОПАКА
ДОКЛАДНА    ЗАПИСКА

От Лютфи Реянов Рюстемов
Кмет на Община Опака

  Относно: Наредба за изменение и допълнение на Наредбата на Общински съвет – Опака  за определяне размера на местните данъци на територията на Община Опака .

 Уважаеми господа общински съветници ,
На основание чл. 21, ал. 1, т. 23 и чл.21, ал.2 от ЗМСМА, във връзка с §39 и §40 от ПЗР на ЗИД на ЗКПО, с който се изменя и допълва ЗМДТ (изм. и доп. - ДВ, бр. 98 от 27.11.2018 г., в сила от 01.01.2019 г.), при спазване на изискванията на чл. 75-79 от АПК и чл. 8, чл. 11, ал. 3 и чл. 15, ал. 1, чл. 26 и чл. 28 от ЗНА, предлагам Общинският съвет да вземе следното 
РЕШЕНИЕ:
Приема Наредба за изменение и допълнение на Наредбата на Общински съвет гр. Опака за определяне размера на местните данъци на територията на Община Опака , както следва:
§ 1. В чл.40 се изменя така:

 (1)  Размерът на данъка се определя от служител на общинската администрация въз основа на данни от регистъра на пътните превозни средства, поддържан от Министерството на вътрешните работи, и се съобщава на данъчно задълженото лице.

(2)  Данните по ал. 1 се предоставят от Министерството на финансите на общините:

1. ежедневно - чрез изградена и функционираща автоматизирана връзка между Министерството на финансите и софтуерния продукт за администриране на местните данъци и такси на съответната община за обмен на данните от регистъра на пътните превозни средства, поддържан от Министерството на вътрешните работи, или

2. ежемесечно - на електронен носител.

(3)  Алинея 1 не се прилага, когато:

1. пътното превозно средство е придобито по наследство;

2. пътното превозно средство е собственост на повече от едно лице;

3. собственикът/собствениците на пътното превозно средство няма/нямат постоянен адрес, съответно седалище на територията на страната;

4. са налице основания за предявяване право на освобождаване от данък.

(4)  Собствениците на превозни средства, с изключение на случаите по ал. 1, декларират пред общината по постоянния им адрес, съответно седалище, притежаваните от тях превозни средства в двумесечен срок от придобиването им. За превозните средства, които не са регистрирани за движение в страната, двумесечният срок започва да тече от датата на регистрацията им за движение. При придобиване на превозно средство по наследство декларацията се подава в срока по чл. 32 ЗМДТ.

(5)  Когато собствениците на превозни средства нямат постоянен адрес, съответно седалище на територията на страната, декларации се подават пред общината по регистрация на превозното средство.

(6)  Собствениците на превозни средства предявяват правото си на освобождаване от данък или за ползване на данъчно облекчение с данъчната декларация по ал. 4 или с подаване на нова данъчна декларация.

(7)  Служителят на общинската администрация може да изисква документи, удостоверяващи факти и обстоятелства, имащи значение за данъчното облагане. При прекратяване на регистрация на превозно средство данъчно задълженото лице представя документ от компетентен орган.

(8)  Подадената декларация от един от съсобствениците ползва останалите съсобственици.

(9) Когато липсват данни за годината на производство на пътното превозно средство, за такава се приема годината на първата му регистрация.

(10) Когато няма налична информация в общината за платения данък по чл. 44, собственикът представя документ за платения данък при придобиването на декларираното превозно средство, а в случаите по чл. 168 от Закона за данък върху добавената стойност - документ, удостоверяващ внасянето на данъка върху добавената стойност.

(11) Когато в свидетелството за регистрация на превозните средства по чл. 55, ал. 7 от ЗМДТ

липсват данни за допустимата максимална маса на състава от превозни средства, в декларацията по ал. 4 се посочва допустимата максимална маса на състава от превозни средства, определена от производителя.

(12)  При установяване на допълнителни обстоятелства, които са от значение за определяне размера на данъка, дължимият данък се определя от служител на общинската администрация и се съобщава на лицето.

§ 2. В чл.41: 

2.1. алинея 1 се изменя така: 

„(1) За леки и товарни автомобили с технически допустима максимална маса не повече от 3,5 т годишният данък се състои от два компонента – имуществен и екологичен, и се определя по следната формула: ГДПС = ИмК х ЕК, където: ГДПС е годишният размер на данъка върху превозните средства за леки и товарни автомобили с технически допустима максимална маса не повече от 3,5 т; ИмК е имуществен компонент, който се определя по реда на т. 1; ЕК е екологичен компонент, който се определя по реда на т. 2 1. имущественият компонент се определя от стойността на данъка в зависимост от мощността на двигателя, коригирана с коефициент в зависимост от годината на производство на автомобила, по следната формула:
ИмК = СkW х Кгп,

 където: СkW е частта от стойността на данъка в зависимост от мощността на двигателя, която се определя от мощността на двигателя и размера на данъка, който е:
 а) до 55 kW включително –0,60 лв. за 1 Kw;
б) над 55 kW до 74 kW включително –0,81 лв. за 1 kW; 
в) над 74 kW до 110 kW включително –1,65 лв. за 1 kW;
 г) над 110 kW до 150 kW включително –1,84 лв. за 1 kW;
 д) над 150 kW до 245 kW включително –1,90 лв. за 1 kW; 
е) над 245 kW –2,10лв. за 1 kW;
 Кгп е коригиращ коефициент за годината на производство на автомобила в следните размери
	Брой на годините от годината на производство, включително годината на производство
	Коефициент

	Над 20 години
	1,1

	Над 15 до 20 години включително
	1

	Над 10 до 15 години включително
	1,3

	Над 5 до 10 години включително
	1,5

	До 5 години включително
	2,3


2. екологичният компонент в зависимост от екологичната категория на автомобила е:
	Екологична категория
	Коефициент

	без екологична категория, с екологични категории "Евро 1" и "Евро 2"
	 
1,20 

	"Евро 3"
	1,05

	"Евро 4"
	0,90

	"Евро 5"
	0,70

	"Евро 6" и "ЕЕV"
	0,50


2.2. в ал. 2 в текста преди т. 1 думите „леки автомобили“ се заменят с „леки и товарни автомобили с технически допустима максимална маса не повече от 3,5 т“;

 2.3. алинея 6 се изменя така: „(6) Данъкът за товарен автомобил с технически допустима максимална маса над 3,5 т, но не повече от 12 т, е в размер на 15 лв. за всеки започнати 750 кг товароносимост.“;

2.4. алинея 14 се изменя така : „(14) Когато в регистъра по чл.54, ал.1 от закона няма данни за екологичната категория на моторното превозно средство, се приема, че превозното средство е без екологична категория.“

2.4 Алинея ,15 и 16  се отменя ;
§ 3. В чл.45:

3.1 Алинея 1 се изменя така : 

„(1) За мотопеди и мотоциклети с мощност на двигателя до 74 kW включително, и съответстващи на екологична категория „Евро 4“ данъкът се заплаща с 20 на сто намаление, а за съответстващите на екологични категории, по-високи от „Евро 4“ – с 60 на сто намаление от определения по чл. 55, ал. 3 от закона данък.“; 3.3. алинея 3 се изменя така:

3.2. алинея 2 се изменя така :
 „(2) За автобусите, товарните автомобили, с технически допустима максимална маса над 3,5 т, влекачите за ремарке и седловите влекачи с двигатели, съответстващи на екологична категория „Евро 4“, данъкът се заплаща с 20 на сто намаление, а за съответстващите на „Евро 5“, „Евро 6“ и „ЕЕV“ – с 50 на сто намаление от определения по чл. 55, ал. 5, 6, 7 и 13 от закона данък.“;

С уважение,
ЛЮТФИ РЕЯНОВ
Кмет на Община Опака

Изготвил: Ф.Феимов,

Директор дирекция  «ОА»                                                                          
ОБЩИНА ОПАКА – ОБЛАСТ ТЪРГОВИЩЕ


7840 гр. Опака, ул. “Съединение” № 3


Кмет: 06039 / 22 22; Факс: 06039 / 24 21; e-mail: obstinaopaka@abv.bg 

